Mare Pac. et Ins. extra Trop. sitae ad Austk. 279 



MARE PACIFICUM ET INSULAE EXTRA 

 TROPICOS SITAE AD AUSTRUM. 



Relicta die 30. Septembr. 1774 nova Caledonia et vi- 

 cina ei insula arenosa, rursus mare petiimus, et cursus in 

 Eurum et Vulturnum direximus. At inexpectato Octobr. d. 9. 

 plures Delphinos Delphides vidimus, quorum unam feminam, 

 telo confixam, glandibusque e sclopeto pluribus necatam, in 

 navem extraximus; quam et examinatam descripsimus ac de- 

 lineavimus. Dio 10. Octobris novam deteximus insulam, quam 

 et eodem die exploravimus, inter aves in ea observavimus 

 pene omnes easdem, quas in nova Zelandia obvias habui- 

 mus, at omnes coloribus magis vividis et pulcris ornatas scil. 

 Psittacum hypopolium et pacijicum, Columbam argetraeam, 

 Motacillam Ventilabrum, Procellarias Gaviam, tridactylam 

 et fuliginosam; in rupibus frequentes nidos habebant Pe- 

 lecani Piscatores. Plantae quoque plurimae novae Zelan- 

 diae heic crescunt scil. Phormium tenax, Tetragonia ole- 

 racea, Mcsembrjanthemum acinaciforme , Oxalis cornicu- 

 lata, Coprosma lucida et Ripogonum scandens. E Tropi- 

 cis plantis vidimus et comedimus Areccam oleraceam, et 

 eandem Cupressam, quam in novae Caledoniae orientalibus 

 observavimus. Mare cingens hanc insulam altam et praeci- 

 pitem non erat altum, sed bolide exploratum per plura 

 quam 20 vel 30 ab ea milliaria, nonnisi 20 vel 22 hexape- 

 darum altitudinem habet, fundo maris arenoso, mixto cum 

 luto et conchyliis minutis. Hoc mare undique erat pisco- 

 sum. Vidimus enim ipsi Delphinum Delphidem, Saualum 

 Carchariam , Echeneim remoram et Sciaenam Truttam, 

 unam novam alitem unamque piscis speciem cum unica nova 

 planta ex hac insula retulimus, quam Norfolciae appellavi- 

 mus nomine, in honorem ducissae huius nominis. 



